Ուսման Դեմբելե

**Ուսման Դեմբելե** (ֆր.՝ Ousmane Dembélé, ), Ֆրանսիացի ֆուտբոլիստ, որը խաղում է որպես հարձակվող «Պարի Սեն-Ժերմենում» և Ֆրանսիայի ազգային հավաքականում։ Նա 2018 թվականի ՖԻՖԱ-ի աշխարհի առաջնության հաղթող է և «Ոսկե գնդակի» դափնեկիր՝ ըստ France Football-ի (2025)։

## Վաղ տարիներ
Ծնվել է 1997 թվականի մայիսի 15-ին Վերնոնում, մեծացել է հարևան Էվրոյում, որտեղ էլ սկսել է ֆուտբոլ խաղալ։ 2008-ից 2010 թվականներին Դեմբելեն զբաղվել է մինի ֆուտբոլով, որտեղ նա զգալիորեն կատարելագործել է իր տեխնիկան և դրիբլինգը։ 13 տարեկանում նրան հրավիրել են «Ռենի» ակադեմիա։ Հարձակվողին նկատել է երիտասարդական թիմի մարզիչ Յանիկ Մենուն, ով հետագայում մարզել է նրան մինչև նրա պրոֆեսիոնալ դեբյուտը․

«Կանը» և «Հավրը» նույնպես հետաքրքրված էին Ուսմանով, բայց միայն «Ռենն» է համաձայնվել բնակարան տրամադրել նրա ընտանիքին. նրա մորը, եղբորը և երկու քույրերին։ 2013 թվականից Դեմբելեն ընդգրկվել է Ռենի պահեստային կազմում։ 2014/15 մրցաշրջանում դարձել է թիմի լավագույն ռմբարկուն՝ 18 խաղում խփելով 13 գոլ։ Այդ ժամանակ նոր էր լրացրել նրա 17 տարեկանը։ Դեմբելեն ճանաչվել է «Ռենի» լավագույն երիտասարդ տաղանդ և չորրորդ դիվիզիոնի լավագույն խաղացող։ Նույն մրցաշրջանում նա առաջին անգամ հրավիրվել է Ֆրանսիայի մինչև 17 տարեկանների հավաքական։

## Ակումբային կարիերա
2015 թվականի հոկտեմբերի 1-ին իր պրոֆեսիանալ կարիերայի առաջին պայմանագիրն է կնքել Ռենն ակումբի հետ, որի երիտասարդական թիմում հանդես էր գալսի 2010 թվականից։ 2015 թվականի նոյեմբերի 6-ին տեղի ունեցած «Անժեի» դեմ հանդիպման ժամանակ ակումբի կազմում նորամուտն է տոնել՝ փոխարինման դուրս գալով Կամիլ Գրոսիցկու փոխարեն։ Նոյեմբերի 22-ին Բորդոյի դեմ խաղում առաջին անգամ դուրս է եկել մեկնարկային կազմում և հեղինակել իր առաջին գոլը։ 2016 թվականի մարտի 6-ին դարձել է իր կարիերայի առաջին հեթ տրիքի հեղինակը։

2016 թվականի մայիսի 15-ին հայտարարվեց Դեմբելեի՝ Դորտմունդի «Բորուսիա» տեղափոխվելու մասին։ ՈՒսմանը գերմանական ակումբի հետ կնքել է հնգամյա պայմանագիր։

2016-2017՝  հիանալի  մրցաշրջանից  հետո՝  Ուսման Դեմբելեն  5  տարվա  պայմանագիր  կնքեց  Բարսելոնայի հետ։

## Վիճակագրությունը

## Ձեռքբերումներ
### Թիմային
**«Բորուսիա Դորտմունդ»**
* Գերմանիայի գավաթակիր՝ 2016/17

**«Բարսելոնա»**
* Իսպանիայի չեմպիոն (**3**)՝ 2017/18, 2018/19, 2022/23
* Իսպանիայի գավաթի հաղթող (**2**)՝ 2017/18, 2020/21
* Իսպանիայի Սուպերգավաթի հաղթող(**2**)՝ 2018, 2022/23

**«Պարի Սեն-Ժերմեն»**
* Ֆրանսիայի չեմպիոն (**2**)՝ 2023/24, 2024/25
* Ֆրանսիայի Գավաթի հաղթող (**2**)՝ 2023/24, 2024/25
* Ֆրանսիայի Սուպերգավաթի հաղթող (**2**)՝ 2023, 2024
* ՈՒԵՖԱ Չեմպիոնների լիգայի հաղթող՝ 2024/25
* ՈՒԵՖԱ Սուպերգավաթի հաղթող՝ 2025

**Ֆրանսիայի հավաքական**
* Աշխարհի չեմպիոն՝ 2018
* Աշխարհի առաջնության արծաթե մեդալակիր՝ 2022
* ՈՒԵՖԱ Ազգերի լիգայի բրոնզե մեդալակիր՝ 2024/25

### Անձնական
* Ըստ France Football-ի «Ոսկե գնդակի» դափնեկիր՝ 2025
* Ֆրանսիայի տարվա երիտասարդ խաղացող՝ 2016
* Ընդգրկվել է Բունդեսլիգայի մրցաշրջանի բոլոր աստղերի հավաքականում՝ 2016/17
* Ֆրանսիայի առաջնության լավագույն ռմբարկու՝ 2024/25 (21 գոլ)
* Իսպանիայի առաջնության լավագույն գոլային փոխանցում կատարողը՝ 2021/22 (13 գոլային փոխանցում)
* Ֆրանսիայի առաջնության լավագույն գոլային փոխանցում կատարողը՝ 2023/24 (10 գոլային փոխանցում)
* ՈՒԵՖԱ Չեմպիոնների լիգայի մրցաշրջանի լավագույն խաղացող՝ 2024/25
* Ընդգրկվել է ՈՒԵՖԱ Չեմպիոնների լիգայի մրցաշրջանի խորհրդանշական հավաքականում՝ 2024/25
* Տարվա ֆրանսիացի ֆուտբոլիստ՝ 2025

### Պարգևներ
* Պատվո լեգեոնի ասպետ՝ 2018

## Ծանոթագրություններ

## Արտաքին հղումներ
* Դեմբելեի պաշտոնական Տվիտերի էջը
* Դեմբելեի պաշտոնական Ինստագրամի էջը
* Դեմբելեն transfermarkt-ում
* Դեմբելեն soccerbase.com-ում
* Դեմբելեն WhoScored.com կայքում
* Դեմբելեն Բարսելոնայի պաշտոնական կայքում
* Դեմբելեն ՈՒԵՖԱ-ի պաշտոնական կայքում
* Դեմբելեն ՖԻՖԱ-ի պաշտոնական կայքում 
* Դեմբելեն Ֆրանսիայի ֆուտբոլի ֆեդերացիայի կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բարսելոնայի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ